Габриела Цанева
Мислите ми бавно се завръщат…

chitanka.info

Мислите ми бавно се завръщат —

гледам небето с различни очи.

Но пак в старото се загръщам

и само главата ми глухо бучи.

Бели звезди от небесната твърд се откъсват —

звънът на планетните сфери звучи.

Аз пак в тъмното се връщам —

заглъхнали са моите уши.

Съзнанието бавно се пробужда —

Вселената разкапана мълчи.

Не, тялото ми е преяло и преглъща

последните избягали лъчи.

23.02.1996

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.